NWR ออกหุ้นกู้ มูลค่า 1.5 พันลบ. ขายนักลงทุนทั่วไป-ผู้ลงทุนสถาบัน
NWR ออกหุ้นกู้ มูลค่า 1.5 พันลบ. อายุ 3 ปี ดบ. 4.50% ขายนักลงทุนทั่วไป-ผู้ลงทุนสถาบัน จองซื้อ 17-20 ส.ค.58 ระดมทุนใช้ชำระคืนหนี้เดิมที่ถึงกำหนดชำระ-ลงทุนโครงการใหม่
10 ส.ค. 2558

บริษัท เนาวรัตน์พัฒนาการ จำกัด (มหาชน) หรือ NWR ระบุว่า บริษัทได้ยื่นแบบแสดงรายการข้อมูลการเสนอขายหุ้นกู้ของบริษัทมูลค่าไม่เกิน 1,500 ล้านบาท อายุ 3 ปี  ครบกำหนดไถ่ถอนปี พ.ศ. 2561 อัตราดอกเบี้ยคงที่ร้อยละ 4.50 ต่อปี กำหนดจ่ายดอกเบี้ยทุกๆ 3 เดือน
ทั้งนี้ เสนอขายให้แก่นักลงทุนทั่วไป และ/หรือ ผู้ลงทุนสถาบัน  ระยะเวลาจองซื้อระหว่างวันที่ 17-20 สิงหาคม 2558  ผ่านธนาคารไทยพาณิชย์ ซึ่งเป็นผู้จัดการการจำหน่ายหุ้นกู้
โดยบริษัทมีวัตถุประสงค์เพื่อนำเงินไปใช้ชำระคืนหนี้เดิมเพื่อเป็นเงินทุนหมุนเวียน และเพื่อเป็นการลงทุนโครงการใหม่ เพื่อสร้างผลกำไรให้กับบริษัท
สำหรับอันดับความน่าเชื่อถือของหุ้นกู้ “BBB-” แนวโน้มอันดับเครดิต “Stable” โดยบริษัท ทริสเรทติ้ง จำกัด เมื่อวันที่ 17 กรกฎาคม 2558